Съгласно трета версия е възможно заселилите се в селището турци да са от разбитата армия на Баязид I край Ангора през 1402 г. (1336 – 1405 г.) и да са оставили прозвището на победителя Тимур в наследство. Известен и като Тамерлан, Амир Тимур, Демир, Тимурленг, Железния куцащ, на арабско–персийски и чагатайски език също са синоними за желязо. Синхронно битува и четвърта версия – селото е наречено на суфисткия дервиш Тимур баба от негови привърженици и поклонници, които са се заселили в него към края на XV – началото на XVI в.